Marta C. Dehesa, advocada i assessora d’indústries creatives: “La inestabilitat i inseguretat en el sector cultural és una sensació generalitzada”

## Marta C. Dehesa, advocada i assessora d’indústries creatives: “La inestabilitat i inseguretat en el sector cultural és una sensació generalitzada”

L'advocada i gestora cultural Marta C. Dehesa.

Marta C. Dehesa, advocada i assessora professional en el sector de les indústries creatives i culturals, visità, el passat 9 de febrer, l’Aula Magna de La Nau per a reflexionar sobre la precarietat laboral en el sector cultural, en el marc de les activitats organitzades per l’Observatori Cultural de la Universitat de València.

“La sensació d’inestabilitat i inseguretat sí que està generalitzada, sobretot entre els qui estan en la cadena de valor de la cultura pura i dura, des de la gestió cultural fins a la creació”. En aquests termes s’expressava **Marta C. Dehesa** davant la pregunta de si el sector cultural és precari.

Amb la seua intervenció, presentada i moderada pel director acadèmic de l’Observatori Cultural UV, **Raúl Abeledo**, la lletrada i gestora cultural tractà les qüestions més urgents entre els agents del sector com ara “la situació professional, social, laboral i econòmica: les causes, obstacles, els límits, els reptes, les fortaleses i les possibilitats”. “Però, sobretot, es pretén oferir eines per a l’acció en el sector artístic i creatiu: com enfortir i articular el sector cultural; o quina informació i formació és necessària per a revertir aquesta creença i la realitat”, afegia.

Per a l’Observatori, “no són novetat les condicions precàries en les quals es desenvolupen els treballadors i les treballadores del sector cultural, i tampoc ho són les complexitats que apareixen després de la paradoxal autoexplotació que sol ser present en aquestes relacions laborals; així doncs, l’assumpte que hui preocupa és com, a pesar d’aquestes característiques, es manté activa la producció artística”.

A partir d’aquesta premissa, Marta C. Dehesa, com a experta en gestió cultural i advocada, tractà de donar resposta a les següents qüestions: Qui està sostenint l’activitat i de quina manera la porta avant? Com s’articula el funcionament d’una organització artística sota les exigències administratives pròpies de les emprenedories creatives? Serveix promoure la propietat intel·lectual com a eina per a assegurar la competitivitat i professionalització de totes les disciplines artístiques? Quin tipus de perfil professional és el que s’està requerint per a portar avant aquesta missió?

La sessió es plantejà com un seminari i s’utilitzà una metodologia mixta que va afavorir, a partir d’una primera presentació, la consulta i el debat entorn d’aquestes preguntes.

**Currículum**  
Marta C. Dehesa (www.coladeperro.com) és advocada i presta assessorament professional en el sector de les indústries creatives i culturals com a consultora, docent i lletrada especialitzada en Propietat Intel·lectual, així com en eines de negociació i bones pràctiques, i recursos laborals, fiscals i mercantils per a estudiantat, professionals, associacions, escoles i institucions.

Arxivat en:

, Conferències i debats
, Fundació General UV
, Altres programes de conferències i debats

## Altres Notícies

Col·loqui a La Nau amb motiu dels 100 anys d’Arqueologia a la Universitat de València

Col·loqui amb Isabel Morant a La Nau sobre la intel·lectual i matemàtica francesa Mme du Châtelet

L’Escola Europea Lluís Vives de la UV analitza les profundes transformacions econòmiques i geopolítiques en dos col·loquis a La Nau

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar